CELEX: 32013B0604
Language: et
Date: 2013-04-17 00:00:00
Title: 2013/604/EL: Euroopa Parlamendi otsus, 17. aprill 2013 , Eurojusti 2011. aasta eelarve täitmisele heakskiidu andmise kohta

16.11.2013   
            
            
               ET
            
            
               Euroopa Liidu Teataja
            
            
               L 308/308
            
         
      EUROOPA PARLAMENDI OTSUS,
   17. aprill 2013,
   Eurojusti 2011. aasta eelarve täitmisele heakskiidu andmise kohta
   (2013/604/EL)
   EUROOPA PARLAMENT,
   
               —
            
            
               võttes arvesse Eurojusti 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Eurojusti eelarveaasta 2011 raamatupidamise aastaaruande kohta koos Eurojusti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 28. veebruari 2002. aasta otsust 2002/187/JSK (millega moodustatakse Eurojust, et tugevdada võitlust raskete kuritegude vastu), (4) eriti selle artiklit 36,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0072/2013),
            
         
               1.
            
            
               annab heakskiidu Eurojusti haldusdirektori tegevusele Eurojusti 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Eurojusti haldusdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT C 388, 15.12.2012, lk 180.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  EÜT L 63, 6.3.2002, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Eurojusti 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Eurojusti 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Eurojusti eelarveaasta 2011 raamatupidamise aastaaruande kohta koos Eurojusti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 28. veebruari 2002. aasta otsust 2002/187/JSK (millega moodustatakse Eurojust, et tugevdada võitlust raskete kuritegude vastu), (4) eriti selle artiklit 36,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0072/2013),
               
            
                  A.
               
               
                  arvestades, et Haagis asuv Eurojust loodi nõukogu otsusega nr 2002/187/JSK;
               
            
                  B.
               
               
                  arvestades, et kontrollikoda märkis, et ta sai piisava kindluse Eurojusti 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  C.
               
               
                  arvestades, et Euroopa Parlament andis 10. mail 2012. aastal heakskiidu Eurojusti haldusdirektori tegevusele Eurojusti 2010. aasta eelarve täitmisel (6) ning eelarve täitmisele heakskiidu andmise otsusele lisatud resolutsioonis parlament muu hulgas
                  
                              —
                           
                           
                              kutsus Eurojusti üles teavitama eelarve täitmisele heakskiidu andmise eest vastutavat institutsiooni meetmetest, mida on võetud assigneeringute järgmisse aastasse ülekandmise vältimiseks;
                           
                        
                              —
                           
                           
                              väljendas muret asjaolu pärast, et kontrollikoda oli taas täheldanud puudusi värbamismenetluste kavandamisel ja rakendamisel; märkis eelkõige täitmata ametikohtade endiselt liiga suurt määra (13 %), mis oli küll väiksem kui 2009. aastal (24 %) ja 2008. aastal (28 %);
                           
                        
                              —
                           
                           
                              kutsus Eurojusti üles koostama nii põhi- kui ka abitegevuste jaoks mitmeaastast infotehnoloogia strateegilist kava;
                           
                        
                              —
                           
                           
                              nõudis tungivalt, et Eurojust tegeleks nõuetekohaselt siseauditi talituse antud soovitustega ning teavitaks eelarve täitmisele heakskiidu andmise eest vastutavat institutsiooni selles osas võetud meetmetest;
                           
                        
            
                  D.
               
               
                  arvestades, et Eurojusti 2011. aasta eelarve summa oli kokku 31 357 900,47 eurot, mis on 2,91 % võrra väiksem kui 2010. aasta 32 241 523,92 euro suurune eelarve;
               
            
                  E.
               
               
                  arvestades, et liidu rahaline osalus Eurojusti 2011. aasta eelarves oli 31 333 740 eurot, mis on võrreldes 2010. aasta 30 163 220 euroga 5,20 % võrra suurem;
               
            
                  F.
               
               
                  arvestades, et Eurojusti 2011. aasta tulemiaruande saldo oli positiivne (2 496 985,21 eurot);
               
            
         Eelarvehaldus ja finantsjuhtimine
      
      
                  1.
               
               
                  võtab 2011. aasta raamatupidamise aastaaruande põhjal teadmiseks, et Eurojustile eraldati liidu üldeelarvest 31 733 740 eurot, millest kasutati ära 31 333 740 eurot; märgib ühtlasi, et eelarve koosnes liigendamata assigneeringutest;
               
            
                  2.
               
               
                  võtab teadmiseks, et 2011. aastal sidus Eurojust kulukohustustega jaotises 1 (personalikulud) 93 %, jaotises 2 (halduskulud) 99 % ja jaotises 3 (tegevuskulud) 96 % talle eraldatud assigneeringutest; märgib, et Eurojusti maksete assigneeringute täitmise määr oli 90 % jaotises 1, 78 % jaotises 2 ja 58 % jaotises 3, ja kutsub seetõttu Eurojusti üles rakendama erimeetmeid oma eelarve koostamise ja maksete assigneeringute täitmise määra parandamiseks; märgib ühtlasi, et kokku töödeldi 7 300 tehingut (kulukohustust ja makset);
               
            
                  3.
               
               
                  võtab raamatupidamise aastaaruande põhjal teadmiseks, et 2010. aastal eraldas komisjon Eurojustile 2 159 000 eurot kriminaalõiguse programmides osalemiseks (ühised uurimisrühmad); märgib lisaks, et 2011. aastal mingit toetust ei saadud;
               
            
         2010. aasta eelarve täitmisele heakskiidu andmisel antud soovituste järelmeetmed
      
      
                  4.
               
               
                  väljendab kahetsust selle üle, et Eurojust ei ole esitanud eelarve täitmisele heakskiidu andmise eest vastutavale institutsioonile aruannet, milles oleksid välja toodud meetmed, mis on vastu võetud ja mida on rakendatud, järgides eelarve täitmisele heakskiidu andmise eest vastutava institutsiooni soovitusi 2010. aasta kohta, nagu nõutakse raamfinantsmääruse artikli 96 lõikes 2; nõuab, et Eurojust saadaks aruande ära võimalikult kiiresti, et eelarve täitmisele heakskiidu andmise eest vastutaval institutsioonil oleks võimalik hinnata, kas edu on saavutatud;
               
            
                  5.
               
               
                  nõuab, et Eurojust esitaks raamfinantsmääruse artikli 96 lõike 2 kohaselt 2011. aasta eelarve täitmisele heakskiidu andmise menetlusega seotud aruande õigeaegselt eelarve täitmisele heakskiidu andmise menetluse ajaks;
               
            
         Assigneeringute ülekandmine
      
      
                  6.
               
               
                  võtab kontrollikoja aruande põhjal teadmiseks, et 6 448 762 euro ulatuses maksete assigneeringuid kanti 2010. aastast üle 2011. aastasse; märgib lisaks, et ülekantud summast tuli 1,3 miljonit eurot 2011. aastal tühistada; tuletab meelde, et kontrollikoda rõhutas eelarveaasta 2010 kohta koostatud aruandes, et ülekandmiste maht on liiga suur;
               
            
                  7.
               
               
                  võtab kontrollikoja aruande põhjal teadmiseks, et 2012. aastasse kanti üle 5 187 289 euro ulatuses maksete assigneeringuid (16 % kõigist maksete assigneeringutest), millest on jaotisega 3 (tegevuskulud) seotud 3,1 miljonit eurot, mis moodustab 39 % jaotise 3 maksete assigneeringutest; palub Eurojustil teavitada eelarve täitmisele heakskiidu andmise eest vastutavat institutsiooni selle puuduse kõrvaldamiseks võetud meetmetest, kuna ülekandmiste osakaal on liialt suur ja vastuolus aastasuse põhimõttega;
               
            
                  8.
               
               
                  märgib, et jaotise 1 eelarve on alates 2010. aastast suurenenud 7 %, kajastades suurenenud personalikulusid ja seonduvaid kulusid;
               
            
                  9.
               
               
                  võtab teadmiseks, et 2011. aastal seoti peaaegu 99 % jaotise 2 (halduskulud) vahenditest kulukohustustega; märgib lisaks, et maksete tegemise määr oli 78 %, samas kui 2010. aastal oli see 72 %;
               
            
                  10.
               
               
                  tunnistab, et 2011. aastal seoti kulukohustustega peaaegu 96 % jaotise 3 vahenditest, samas oli maksete tegemise määr 58 %, 2010. aastal 59 %; palub Eurojustil teavitada eelarve täitmisele heakskiidu andmise eest vastutavat institutsiooni selle puuduse kõrvaldamiseks võetud meetmetest, kuna väike täitmismäär viitab raskustele Eurojusti tegevuse planeerimisel või elluviimisel;
               
            
         Raamatupidamissüsteem
      
      
                  11.
               
               
                  võtab raamatupidamise aastaaruande põhjal teadmiseks, et Eurojust kasutas 2011. aastal tekkepõhist raamatupidamisarvestust, mis on raamatupidamissüsteem, mida komisjon kasutab eelarve raamatupidamisarvestuses; märgib ühtlasi, et eelarvealane teave on integreeritud ühte süsteemi, mille raamatupidamise osa tugineb SAP-süsteemile;
               
            
         Ümberpaigutamised
      
      
                  12.
               
               
                  võtab raamatupidamise aastaaruande põhjal teadmiseks, et 2011. aasta jooksul toimus eelarves 12 ümberpaigutamist;
               
            
         Ruumid
      
      
                  13.
               
               
                  võtab Eurojusti 2011. aasta tegevusaruande põhjal teadmiseks, et asukohariigi Madalmaadega sõlmiti 30. juuni 2011. aasta koostöölepingu põhjal kokkulepe uute ruumide kohta, millesse Eurojust kolib 2015. aastal, ja liidu institutsioonidega sõlmiti kokkulepe selle eelarvemõjude kohta;
               
            
         Töölevõtmise menetlused
      
      
                  14.
               
               
                  märgib tõsiasja, et kontrollikoda on taas täheldanud puudusi töölevõtmise menetluste rakendamisel; palub seetõttu Eurojustil koostada üksikasjaliku töölevõtmise plaani täitmata ametikohtade määra oluliseks vähendamiseks, tagades seejuures võrdsed võimalused kõigile kandidaatidele, ja teavitada eelarve täitmisele heakskiidu andmise eest vastutavat institutsiooni võetud meetmetest; on seisukohal, et personalieeskirjade teatavad sätted võivad tekitada märkimisväärse halduskoormuse; palub seetõttu komisjonil lubada ametitel kohaldada personalieeskirjade artikli 110 puhul teatavat lihtsamat korda;
               
            
                  15.
               
               
                  võtab aasta tegevusaruande põhjal teadmiseks, et 2011. aastal oli Eurojusti töötajate arv 269, mis jagunes järgmiselt:
                  
                              —
                           
                           
                              42 liikmesriikide lähetatud prokuröri, kohtunikku või samaväärse pädevusega politseiametnikku, keda abistasid 15 riikide lähetatud eksperti riiklikes büroodes;
                           
                        
                              —
                           
                           
                              210 personalieeskirjade alusel tööle võetud isikut, keda abistasid haldusalal kaks riikide lähetatud eksperti;
                           
                        
            
         Tulemuslikkus
      
      
                  16.
               
               
                  märgib, et juhtumeid, mille puhul liikmesriigid küsisid Eurojustilt abi piiriüleste raskete kuritegudega võitlemiseks, oli 2011. aastal 1 441 (seda on rohkem kui 2010. aastal, mil abi küsiti 1 421 korral); märgib, et 2011. aastal registreeriti 218 pettusjuhtumit ja pettusevastase võitluse koordineerimise koosolekute arv suurenes 2010. aasta 17 korralt 2011. aastal 58 korrani; tunneb heameelt selle üle, et samal aastal viis Eurojust koos majanduskuritegevuse rühmaga lõpule strateegilise projekti, mille eesmärk oli parandada liikmesriikide õigusasutuste vahelist teabevahetust ja vastastikust õigusabi andmist käibemaksupettuse valdkonnas;
               
            
                  17.
               
               
                  võtab teadmiseks, et 2011. aastal registreeriti 26 korruptsioonijuhtumit (2010. aastal 31 juhtumit); rõhutab, et koordineerimiskoosolekute arv suurenes 2010. aasta 11 korralt 2011. aastal 19 korrani; tunneb heameelt selle üle, et korruptsioonijuhtumite uurimiseks moodustatud ühistöörühm saavutas samal aastal positiivse tulemuse seoses ühe liikmesriigi ettevõttega, kes peab maksma globaalse mõjuga piiriülese korruptsioonijuhtumi tõttu umbes 3 000 000 eurot hüvitist;
               
            
                  18.
               
               
                  märgib, et kontrollikoda juhtis jälle tähelepanu sellele, et tuleks kaaluda Eurojusti direktori ja kolleegiumi kohustuste ja ülesannete määratluse muutmist; annab teada, et kavatseb seda küsimust Eurojusti tegevust reguleeriva nõukogu otsuse 2002/187/JSK järgmisel läbivaatamisel kaaluda;
               
            
                  19.
               
               
                  märgib, et vastuvõtva riigiga kirjutati alla koostöölepingule, mis puudutab uusi ruume, mida Eurojust hakkab kasutama alates 2015. aastast;
               
            
                  20.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 180.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  EÜT L 63, 6.3.2002, lk 1.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 267.
      
         (7)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).